Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2009 M. GRUODŽIO 7 D. NUTARIMO NR. 1654 „DĖL SVEIKATOS PRIEŽIŪROS ĮSTAIGŲ IR PASLAUGŲ RESTRUKTŪRIZAVIMO TREČIOJO ETAPO PROGRAMOS PATVIRTINIMO” PAKEITIMO

2010 m. birželio 21 d. Nr. 909

Vilnius

Lietuvos Respublikos Vyriausybė nutaria:

Pakeisti Sveikatos priežiūros įstaigų ir paslaugų restruktūrizavimo trečiojo etapo programą, patvirtintą Lietuvos Respublikos Vyriausybės 2009 m. gruodžio 7 d. nutarimu Nr. 1654 „Dėl Sveikatos priežiūros įstaigų ir paslaugų restruktūrizavimo trečiojo etapo programos patvirtinimo“ (Žin., 2009, Nr. 150-6713; 2010, Nr. 21-1000):

1. Išdėstyti 2.10 punktą taip:

„20.10. stacionarinės medicininės reabilitacijos paslaugos;“.

2. Papildyti 20.11 punktu:

„20.11. nėštumo patologijos II A.“

3. Išdėstyti 28.5 punktą taip:

„28.5 siektinas hospitalizacijos rodiklio 100 gyventojų mažėjimas iki 18.“

4. Papildyti 31 punktą antru sakiniu:

„Nepanaudotos lėšos gali būti naudojamos ir ankstesniems sveikatos priežiūros įstaigų ir paslaugų restruktūrizavimo etapams įgyvendinti.“

5. Papildyti 32 punktu:

„32. Šiai programai įgyvendinti būtinomis lėšomis pripažįstamos ir tos su darbo santykiais susijusios lėšos, kurios reikalingos, kai:

32.1. sveikatos priežiūros įstaiga, nors ir nenumatyta šioje programoje, vykdo restruktūrizavimą dėl jos teikiamų paslaugų struktūros pokyčių, tiesiogiai susijusių su šios programos įgyvendinimu, t. y. kai sveikatos priežiūros paslaugos įstaigoje restruktūrizuojamos dėl kitos įstaigos (numatytos šioje programoje) paslaugų struktūros pasikeitimų;

32.2. sveikatos priežiūros įstaiga yra pradėjusi restruktūrizavimą anksčiau, nei buvo patvirtinta ši programa.“

MINISTRAS PIRMININKAS	ANDRIUS KUBILIUS

SVEIKATOS APSAUGOS MINISTRAS	RAIMONDAS ŠUKYS